b'\n_START_ARTICLE_\nV\xc3\xa4\xc3\xa4r\xc3\xa4 profeetta\n_START_SECTION_\nV\xc3\xa4\xc3\xa4r\xc3\xa4 profeetta Ilmestyskirjassa\n_START_PARAGRAPH_\nYksi tunnetuimmista v\xc3\xa4\xc3\xa4rist\xc3\xa4 profeetoista esiintyy Ilmestyskirjassa. Maailmanlopun v\xc3\xa4\xc3\xa4r\xc3\xa4 profeetta on toinen kahdesta pedosta, tarkennetusti my\xc3\xb6hemmin maasta noussut peto. V\xc3\xa4\xc3\xa4r\xc3\xa4 profeetta ylist\xc3\xa4\xc3\xa4 ensimm\xc3\xa4ist\xc3\xa4 petoa (antikristus) ja yritt\xc3\xa4\xc3\xa4 horjuttaa ihmisten uskoa kirkon sis\xc3\xa4lt\xc3\xa4p\xc3\xa4in. Maasta noussut peto kuvataan olennoksi, jolla on kaksi lampaan sarvea ja lohik\xc3\xa4\xc3\xa4rmeen \xc3\xa4\xc3\xa4ni. V\xc3\xa4\xc3\xa4r\xc3\xa4 profeetta pett\xc3\xa4\xc3\xa4 ihmisi\xc3\xa4 tekem\xc3\xa4ll\xc3\xa4 ihmeit\xc3\xa4, kuten k\xc3\xa4skem\xc3\xa4ll\xc3\xa4 tulen langeta taivaasta ja diktaattorin kuvia puhumaan. V\xc3\xa4\xc3\xa4r\xc3\xa4 profeetta tulee hallitsemaan kaupantekoa, ja vain ne joilla on pedon luku n\xc3\xa4kyv\xc3\xa4ll\xc3\xa4 paikalla saavat k\xc3\xa4yd\xc3\xa4 kauppaa. Antikristuksen ja v\xc3\xa4\xc3\xa4r\xc3\xa4n profeetan lopullinen kohtalo on palaa ikuisessa k\xc3\xa4rsimyksess\xc3\xa4 kun Jumala heitt\xc3\xa4\xc3\xa4 molemmat tulimereen.'